Интернет магазин с интересни модели дрехи на високи цени и с разминаване между моделите. Разбрах за този онлайн магазин чрез реклама в Facebook. Много си харесах една блуза, тъй като тя имаше много интересна кройка и наподобяваше все едно върху блузата има жилетка. Цената й наистина беше висока - 35 лева, но тъй като наближаваха Коледните празници, аз реших да си я поръчам. Поръчах я в началото на декември месец, но поръчката ми се забави месец и половина. Първо получих имейл, че нямат блузи от този модел и трябва да изчакам. След месец и половина ми изпратиха блузата. Дори и подарък имаше вътре - крем за ръце, но аз не останах доволна. Моделът, който ми изпратиха приличаше на този от снимката, но имаше осезаеми разлики. Аз си платих стойността на блузата на куриера и реших да не им връщам артикула, но истината е, че не останах очарована от станалото. Иначе истината е, че аз много харесвам този онлайн магазин. Определено има много интересни модели дрехи, но след случката с моята първа поръчка, нямам никакво желание да правя отново поръчка там.